शिवराति सँ दू दिन पहिलुका समै । रातुक ग्यारह ,अकाश मे हल्का-हल्का बादल जँका ,लोक सब सूतल । बजार सँ घूमि-घामि डेरा पहुचलौ । स्कूटर बंद केलियै ,अचानक बुझायल जे हमरा पाछू किछु झूलि रहल अछि । धियान देलियै त' किछु नइ छलै बस अकोनक गाछ रहै आ पूरा मौसम त' सामान्ये रहै ,मुदा अकोनक ऊपरका हिस्सा खूब तेजी सँ डोलैत रहै ,पता नइ किएक । फेर धियान देलियै ,कुनो खास बात नजरि मे नइ एलै ,अचानक भगवान शंकर पर धियान गेल ,लागल जे भगवान स्वयं अकोनक गाछ पर सवार छथिन । श्रद्धा दू मिनट तक बनल रहल ,जखन तक अकोनक जडि़ दिस धियान नइ गेल । दूटा जुआन सुगर अपन देह रगड़ैत रहै आ अकोनक कमजोर गाछ एकदम बिहाडि़ जँका हिलैत रहै । भगवान शंकर त' नइ रहथिन आ भगवान विष्णुक ई अवतार श्रद्धा आ भक्ति कें कदुआबैत राति खराब क' देलक । 